**ՀԻՄՆԱՎՈՐՈՒՄ**

**ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ 2019 ԹՎԱԿԱՆԻ ՕԳՈՍՏՈՍԻ 29-Ի N 1412-Ն ՈՐՈՇՈՒՄՆ ՈՒԺԸ ԿՈՐՑՐԱԾ ՃԱՆԱՉԵԼՈՒ ՄԱՍԻՆ» ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ԸՆԴՈՒՆՄԱՆ ՄԱՍԻՆ**

1. **Անհրաժեշտությունը**

Հիմք ընդունելով այն հանգամանքը, որ 29 օգոստոսի 2019 թվականի N 1412-Ն որոշմամբ (այսուհետ՝ Որոշում) որպես ԱՏԳ-ի կազմակերպիչ ճանաչված «ԵՎՐԱՍԻԱԿԱՆ ԼՈԳԻՍՏԻԿ ՊԱՐԿ ԱԶԱՏ ՏՆՏԵՍԱԿԱՆ ԳՈՏԻ» սահմանափակ պատասխանատվությամբ ընկերության (այսուհետ` Ընկերություն) կողմից Որոշման 5-րդ կետով սահմանված ժամկետում Էկոնոմիկայի նախարարության հետ համապատասխան պայմանագիր չկնքելու հանգամանքը, Ազատ տնտեսական գոտիների հարցերով միջգերատեսչական հանձնաժողովի (այսուհետ` Հանձնաժողով) եզրակացությունը` անհրաժեշտություն է առաջացել մշակելու սույն Որոշումը:

1. **Ընթացիկ իրավիճակը և խնդիրները**

Ընկերության կողմից ներկայացվել է հայտ՝ Ընկերությանը ԱՏԳ-ի կազմակերպիչ ճանաչելու նպատակով։ Հայտին կից օրենքով սահմանված կարգով ներկայացվել է Գործարար ծրագիր (այսուհետ՝ Ծրագիր), որն օրենքով սահմանված կարգով գնահատվել է և Կառավարության համապատասխան որոշման նախագծով ներկայացվել ՀՀ կառավարություն՝ Ընկերությանն ազատ տնտեսական գոտի ճանաչելու նպատակով։

Հարկ է նշել, որ Ընկերությունը ներգրավել է համապատասխան իրավաբանների և այլ մասնագետների ՀՀ-ից, որոնք ունեն փորձառություն ՀՀ-ում ազատ տնտեսական գոտիների ձևավորման ոլորտում և տիրապետում են ազատ տնտեսական գոտիներին առնչվող ՀՀ օրենսդրությանը։

Նշենք, որ ներկայացված Ծրագրում Ընկերությունն ակնկալում էր ՀՀ օրենսդրությամբ ազատ տնտեսական գոտիների համար նախատեսված արտոնությունների և ընթացակարգերի պահպանում, ինչը ներկայացված է Ծրագրի 56-րդ էջում։

Որոշման 5-րդ կետի համաձայն՝ Ընկերության հետ ՀՀ էկոնոմիկայի նախարարությունը (այսուհետ՝ Նախարարություն)՝ որպես լիազոր մարմին, պետք է կնքեր պայմանագիր Որոշումն ուժի մեջ մտնելուց հետո 30 աշխատանքային օրվա ընթացքում։

Սակայն ՀՀ կառավարության որոշման ընդունումից հետո ազատ տնտեսական գոտու կազմակերպման նպատակով նախատեսված պայմանագրի (այսուհետ՝ Պայմանագիր) կնքման ընթացքում Ընկերությունն առաջ է քաշել նոր առաջարկություններ (պահանջներ), որոնք նախկինում չեն ներկայացվել։ Նոր ներկայացված առաջարկների մի մասը ենթադրում է օրենսդրական փոփոխությունների իրականացում, և Պայմանագրի կնքումը իրականացվում է կա՛մ տվյալ առաջարկությունների վերջնական ընդունումից հետո, կա՛մ կնքվում է Պայմանագրի՝ ներառելով այդ առաջարկությունների ընդունման պարտավորությունը (այդ լիազորությունը Նախարարությունը չունի)։

Պետք է նշել, որ Ընկերության հետ բազմիցս եղել են հանդիպումներ՝ նախքան Որոշման ընդունումը։ Քննարկումների թեման եղել է Ծրագիրն արագորեն Կառավարության քննարկմանը ներկայացնելը, իսկ որոշումն ընդունվելուց հետո աշխատանքներ են տարվել Պայմանագրի կնքման ուղղությամբ։

Քննարկման ժամանակ Ընկերության ներկայացուցիչները ներկայացրել են վերոնշյալ առաջարկությունները, և ըստ պայմանավորվածության՝ վերջիններս պաշտոնական գրությամբ առաջարկները ներկայացրել են նախարարություն։

Նախարարությունը 2020 թվականի սկզբին քննարկել է հարցը շահագրգիռ մարմինների հետ, որի արդյունքները հետագայում ներկայացվել են նաև Ընկերությանը։ Այնուհետև, Ընկերության առաջարկի հիման վրա շահագրգիռ մարմինների միջև համատեղ քննարկումների արդյունքում որոշվել է Պայմանագրի կնքումը երկարաձգել մինչև 2021 թվականի մայիսի 31-ը։ Ազատ տնտեսական գոտիների հարցերով միջգերատեսչական հանձնաժողովի եզրակացության արդյունքում համապատասխան Կառավարության որոշման նախագիծը ներկայացվել է Վարչապետի աշխատակազմ, և ընդունվել է «Հայաստանի Հանրապետության կառավարության 26 նոյեմբերի 2020 թվականի «Հայաստանի Հանրապետության կառավարության 2019 թվականի օգոստոսի 29-ի N 1412-Ն որոշման մեջ փոփոխություն կատարելու մասին»» N 1826-Ն որոշումը։

Այնուամենայնիվ, չնայած Պայմանագրի կնքման ժամկետին երկարաձգմանը, հետագայում Ընկերության հետ բազմաթիվ քննարկումներին, Ընկերությունը չի կնքել Պայմանագիր Նախարարության հետ, հետևաբար անհրաժեշտություն է առաջացել ուժը կորցրած ճանաչելու Որոշումը։

1. **Տվյալ բնագավառում իրականացվող քաղաքականությունը**

Ազատ տնտեսական գոտիների գործունեությունը հնարավորություն կընձեռի ներգրավել ներդրումներ, խթանել բարձր և նորարարական տեխնոլոգիաների ոլորտում ստեղծված արդյունքի արտահանումը, նպաստել տվյալ հատվածում հայկական բրենդի ճանաչմանն ու տարածմանը:

1. **Կարգավորման նպատակը և բնույթը**

Որոշման նպատակն է ուժը կորցրած ճանաչել 29 օգոստոսի 2019 թվականի **«Հ**այաստանի Հանրապետության Շիրակի մարզի Գյումրի քաղաքում ազատ տնտեսական գոտի ստեղծելու, «Եվրասիական լոգիստիկ պարկ ազատ տնտեսական գոտի» սահմանափակ պատասխանատվությամբ ընկերությանն ազատ տնտեսական գոտու կազմակերպիչ ճանաչելու, ինչպես նաև ազատ տնտեսական գոտու գործունեության վերաբերյալ կազմակերպչի կողմից ներկայացվող հաշվետվության ձևերը հաստատելու մասին**»** N 1412-Ն որոշումը:

1. **Նախագծի մշակման գործընթացում ներգրավված ինստիտուտները և անձիք**

Հայաստանի Հանրապետության կառավարության որոշման նախագիծը պատրաստվել է Հայաստանի Հանրապետության էկոնոմիկայի նախարարության կողմից:

1. **Ակնկալվող արդյունքը**

ՀՀ կառավարության 29 օգոստոսի 2019 թվականի N 1412-Ն որոշման ուժը կորցրած ճանաչում:

1. **Այլ տեղեկություններ** (եթե այդպիսիք առկա են)

Նախագիծն ընդունելու կապակցությամբ պետական բյուջեում (կամ տեղական ինքնակառավարման մարմնի բյուջեում) ծախսերի կամ եկամուտների էական ավելացում կամ նվազեցում չի նախատեսվում:

1. **Կապը ռազմավարական փաստաթղթերի հետ. Հայաստանի վերափոխման ռազմավարություն 2050, Կառավարության 2021-2026թթ. ծրագիր, ոլորտային և/կամ այլ ռազմավարություններ**

Նախագիծը բխում է ՀՀ կառավարության 2021-2026 թթ. ծրագրի «**2. ՏՆՏԵՍՈՒԹՅՈՒՆ**» կետից։ Արդյունաբերության երկարաժամկետ մրցունակության տեսանկյունից Կառավարությունը քայլեր է ձեռնարկելու ինչպես տեղական, այնպես էլ միջազգային շուկաներում տարատեսակ տեղական արտադրանքների ներկայացվածության, արտահանման շուկաների դիվերսիֆիկացման և արտահանման խթանման ապահովման ու զարգացման ուղղությամբ:

ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ

ԷԿՈՆՈՄԻԿԱՅԻ ՆԱԽԱՐԱՐ

ՎԱՀԱՆ ՔԵՐՈԲՅԱՆ